钦定古今图书集成/明伦汇编/氏族典/第412卷 > 杜谊
## 钦定古今图书集成/明伦汇编/氏族典/第412卷 > 杜谊

按《宋史杜谊传》：“谊字汉臣，台州黄岩人。事父母至孝。
父刚严，谊独失爱，惴惴不自容，伺颜而后进。继丧父
母，号恸昼夜不绝。卜葬，徒跣负土为坟。既葬，遂𦭞舍
墓旁。吴越大水，山皆发洚，推巨石数十里，漂坏甚众，
而独不及谊。邑人状其事以闻，诏书嘉奖。以祖垂象
荫，入官知永城县，后通判梓州，卒。子揆哭谊卒。”